Document ID: 31999R1432

Komisijas Regula (EK) Nr. 1432/1999
(1999. gada 30. jūnijs),
ar kuru attiecībā uz pārtikas atbalsta pasākumiem groza Regulu (EK) Nr. 1162/95, ar ko paredz īpašus sīki izstrādātus noteikumus par to, kā piemērot importa un eksporta licenču sistēmu attiecībā uz labību un rīsiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 1253/1999 [2], un jo īpaši tās 9. panta 2. punktu,
ņemot vērā Padomes 1995. gada 22. decembra Regulu (EK) Nr. 3072/95 par rīsu tirgus kopīgo organizāciju [3], kurā jaunākie grozījumi izdarīti ar Regulu (EK) Nr. 2072/98 [4], un jo īpaši tās 9. panta 2. punktu,
(1) tā kā 7. panta 3. punktā Komisijas Regulā (EK) Nr. 1162/95 [5], kurā jaunākie grozījumi izdarīti ar Regulu (EK) Nr. 444/98 [6], attiecībā uz visu labību, tostarp rīsiem, un lielāko daļu pārstrādes produktu pirms eksporta licenču faktiskās izdošanas paredzēts rūpīgu pārbaužu posms, jo licenču izdošana par ļoti lieliem daudzumiem rada risku; tā kā nav iemesla saglabāt šo mehānismu attiecībā uz nekomerciālu eksportu, ko veic, lai sniegtu Kopienas vai valsts pārtikas atbalstu, vai attiecībā uz konkrētām piegādēm, ko veic humānās palīdzības aģentūras; tā kā tāpēc ir jāgroza 7. pants un jāparedz, ka grozījumi stājas spēkā tūlīt;
(2) tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1162/95 7. panta 3. punkta pēdējo daļu aizstāj ar šādu daļu:
"Pirmo daļu nepiemēro attiecībā uz licencēm, kas izdotas saistībā ar uzaicinājumu uz konkursu, vai Regulas (EK) Nr. 3719/88 14.a pantā minētajām licencēm, kas izdotas attiecībā uz pārtikas atbalsta pasākumiem tādā nozīmē, kāda paredzēta 10. panta 4. punktā Līgumā par lauksaimniecību, kurš noslēgts daudzpusējo tirdzniecības sarunu Urugvajas kārtā. Rūpīgo pārbaužu posmu nepiemēro attiecībā uz eksporta licenču izdošanu, ja pieteikumu, kas attiecas uz 20 tonnu vai mazāku daudzumu, nepievienojot kompensācijas pieteikumu, iesniedz humānās palīdzības aģentūra."
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 30. jūnijā

Labels: 3
17